  Туспуктэм: Ижкар администрацилэн пресс-службаез Майя Бывальцева 22-тӥ толсуре Ижкарысь 34 номеро школаын ожгарчиослы буре ваён пулъёс усьтӥзы. Со сярысь кар администрацилэн пресс-службаез ивортӥз. Татын дышетскем Алексей Вахрушев танкист луыса Чечняын терроризмен нюръяськон ужрадэ пыриськиз. 1996-тӥ арын Гойское гуртэз басьтон дыръя быриз. Кышкасьтэм луэмез но ожгар ужез ӟеч быдэсъямез понна Мужество орденэн пусъемын (кулэм бере). Максим Максимов нимысьтыз ожгар ужрад мынон интыын 2022-тӥ арын быриз. Мужество орденэн пусъемын. Илья Тюфяков нимысьтыз ожгар ужрадын батырлыко ожмаськемез понна Мужество орденэн, «За заслуги перед Отечеством» 2-тӥ степенё орденэн пусъемын (кулэм бере). « Анай-атайёссылы бадӟым тау зэмос батыръёсты будэтэмзы понна. Соос кышкытлыклэсь ӧз ватӥське, кунзэс утьыны султӥзы. Асьмеос ялан тодамы возьыны кулэ соосты, кин ноку уз берытскы ни. Гажаны но тау карыны соослы, кин али но кунмес уте » Максим Шумихин, «Защитники Отечества» фондлэн ёзэтэзлэн кивалтӥсез Буре ваён ужрадэ ожгарчиослэн анай-атайёссы но ӵыжы-выжыоссы, школаын дышетскисьёс пыриськизы. Тегъёс: Удмуртия Ижкар буреваён школаос нимысьтызужрад  